
Nr. 107 pr. 


SANCTISSIMI DOMINI NOSTRI 


PAK 


DIVINA PROVIDENTIA 


PAPAE IX 
EPISTOLA ENCYCLICA 


AD OMNES PATRIARCHAS PRIMATES, ARCHIEPISCOPOS, 
EPISCOPOS ALIOSQUE LOCORUM ORDINARIOS GRATIAM 
ET COMMUNIONEM CUM APOSTOLICA SEDE HABENTES. 


Pius PP. IX. 
VENERABILES FRATRES 
SALUTEM ET APOSTOLICAM BENEDICTIONEM, 


Beneficia Dei ad celebrandam ejus benignitatem Nos vocant, dum novam in Nobis 
protectionis suae gratiam et Majestatis suae gloriam ostendunt. Quintus enim et vicesimus 
jam elabitur annus ex quo Apostolatus hujus Nostri, Deo disponente, ministerium suscepi- 
mus, cujus aerumnosa tempora perspecta ita sunt vobis, ut longiori Nostra commemoratio- 
ne non egeant. Vere patet, Venerabiles Fratres, ex serie tot eventuum militantem Eccle- 
siam inter crebra certamina et victorias cursum tenere; vere Deus rerum vices temperat 
ac regit in Orbe, qui est scabellum pedum suorum; vere infirmis et contemptibilibus sae- 
pe instrumentis utitur, ut inde consilia expleat sapientae suae 

Jesus Christus Dominus Noster, auctor et supremus moderator Ecclesiae, quam ac- 
quisivit sanguine suo, suffragantibus meritis Beatissimi Petri Apostolorum Principis, qui 
in hac Romana Sede semper vivit ac praesidet, diuturno hoc Apostolicae Nostrae servitutis 

tempore infirmitatem ac tenuitatem Nostram sua gratia ac virtute ad majorem sui nominis 
gloriam et populi sui utilitatem dignatus est regere et sustentare. Hinc Nos divino ejus 
auxilio suffulti,, constanterque usi consiliis Ven. Fratrum Nostrorum Sanctae Romanae 
Ecclesiae ©andinalium et non semel vestris etiam, Ven. Fratres, qui simul hic Romae 
magna frequentia Nobiscum adfuistis, lane veritatis cathedram vestrae virtutis et unani- 
mis pietatis splendore decorantes, potuimus in hujus Pontificatus cursu ex Nostris et ca- 
tholici Orbis votis Conceptionem Deiparae Virginis Immaculatam dogmatica definitione de- 
clarare, ac pluribus Religionis Nostrae Heroibus Caelestes honores decernere, quorum et 
praesertim divinae Matris praesidia Catholicae Ecclesiae tam adversis ejus temporibus 
praesto esse futura non dubitamus. Divinae pariter opis fuit et gloriae, ut verae fidei 
lumen in dissitas et inhospitas etiam regiones evangelicis operariis missis proferre posse- 
mus, in pluribus locis ecclesiasticae Hierarchiae Ordinem constituere, et errores humanae 
rationi bonisque moribus et rei tum christianae tum civili adversos hac praesertim aetate 
invalescentes solemni condemnatione configere. Deo pariter auxiliante, firmo ac solido, 
quantum poteramus, concordiae vinculo ecclesiasticam et civilem potestatem sive in Euro- 
pae sive in Americae partibus inter se consociare pluribusque Orientalis Ecclesiae, quam 
ab initio Apostolici Nostri ministerii paterno semper cum affeotu respeximus, necessitatibus 
consulere curavimus; ac non ita pridem Oecumenici Vadicani Concilii opus aggredi et pro- 
movere Nobis datum est, cujus tamen dum maximi fructus partim suscepti erant, partim 
expectabantur ab Ecclesia. ob notissimas rerum. vices suspensionem decernere debuimus. 
Nec vero, Venerabiles. Eratres, quae civilis Nostri imperii jus et officium poscebant 
ea unquam, Deo. donante, exequi praetermisimus. Gratulationes et plausus, ut meministis, 
qui initia Nostri Pontificatus exceperunt, brevi in injurias et oppugnationes adeo conversi 
fuerunt, ut Nos e dilectissima hac Urbe Nostra exulare coegerint. At vero ubi communi- 
bus catholicorum populorum et Principum studiis et viribus adnitentibus, Pontificiae huic 
Sedi restituti fuimus, continuo omnes Nostras vires et studia contulimus ad promovendam 
et conciliandam fidelibus Nostris subditis solidam illam et non fallacem prosperitatem, quam 
uti gravissimum civilis Nostri Principatus munus semper agnovimus, At vero vicini Poten- 
tis cupiditas temporalis Nostrae dominationis regionibus inhiavit, consilia sectarum perdi- 
tionis paternis Nostris atque iteratis admonitionibus' et' vocibus obstinate praeposuit, et 
novissime, ut vobis compertum est, Filii illius Prodigi, de quo iu Evangelio legimus, impu- 
dentiam longe supergressus hanc quoque urbem Nostram, quam sibi postulabat, vi et armis 
expugnavit, eamque nuuc in sua potestate contra omne fas retinet, veluti substantiam, quae 
ipsum contingat. Fieri non potest, Venerabiles Fratres, quin' vehementer’ ob hanc tam ne- 
fariam usurpationem quam patimur, moveamur. Angimur omnino tantainiquitate consilii 
quod eo spectat, ut civili Nostro Principatu deleto, una eademque opera, si ita evenire 
posset, spiritualis Nostra potestas et Christi Regnum in terris deleatur. Angimur tot gra- 
vium malorum adspectu, eorum praesertim quibus aeterna populi Nostri salus in discrimen 
vocatur; qua in acerbitate nihil Nobis est luctuosius quam oppressae Nostrae libertatis 
conditione impediri quominus tot malis necessaria remedia adhibeamius. Hisce moeroris 


Nostri causis, Venerabiles Fratres, accedit etiam longa illa et miseranda series calamitatum 
et malorum quae Nobilissimam Gallicam Nationem tamtiu perculerunt et afflixerunt; quae 
in immensum his diebus aucta tot prorsus inauditis excessibus ab efferata ac perdita ho- 
minum colluvie patratis, atque atrox nominatim impii parricidii scelus in caede Venerabi- 
lis Fratris Parisiensis Antistitis consummatum probe intelligitis quos sensus in Nobis com- 
movere debuerint, cum totum Orbem metu atque horrore compleverint. Est demum et 
alia Nobis, Venerabiles Fratres, caeteris etiam major amaritudo, cum videamus tot rebelles 
filios tot tantisque censurarum laqueis obstrietos nulla paternae Nostrae vocis, nulla salutis 
suae ratione habita pergere adhuc oblatum a Deo poenitentiae tempus contemnere, et 
divinae ultionis iram contumaciter, quam misericordiae fructum in tempore malle experiri. 

Jam vero per tot rerum vicissitudines, Deo clementissimo Nos protegente, natalitium 
illum Nostrae provectionis diem jam adesse videmus, in quo sicuti in Beati Petri Sede 
successimus, sic licet ejus meritis quam longissime impares annorum ejus in Apostolicae 
servitutis diuturnitate reperimur esse consortes. Novum hoc profecto, singulare ac ingens 
est divinae dignationis munus ac in tanta sanetissimorum Nostrorum Praedecessorum serie 
in longo undeviginti saeculorum cursu Nobis unice, Deo disponente, collatum. In quo eo 
etiam admirabiliorem Nobiscum divinam benignitatem agnoscimus, cum videamus hoc tem- 
pore dignos Nos haberi qui pro justitia persecutionem patiamur, et cum aspiciamus mirum 
ilum devotionis et amoris affectum, quo Christianus populus vehementer agitur ubique ter- 
rarum et ad hanc Sanctam Sedem unanimi studio compellitur. Quae sane munera cum in 
Nos adeo immerentes collata fuerint, vires Nostras prorsus impares experimur, ut gratiae 
reddendae officio pro debita ratione respondeamus, Quamobrem dum ab Immaculata Dei- 
para Virgine petimus ut Nos doceat eodem ac Ipsa spiritu reddere gloriam Altissimo sub- 
limibus iliis verbis „fecit mihi magna qui potens est“, Vos etiam atque etiam rogamus, 
Venerabiles Fratres, ut una cum gregibus Vobis commissis cantica atque hymnos laudis 
et gratiarum Nobiscum Deo persolvatis, Magnificate Vos Dominum mecum, dicimus Leonis 
Magni vocibus, et exaltemus nomen ejus in invicem, ut tota ratio gratiarum et miseratio- 
num, quas accepimus, ad laudem sui referatur auctoris, Populis autem vestris significate 
incensam caritatem Nostram gratissimosque animi sensus ob praeclara ipsorum erga Nos 
filialis pietatis testimonia et officia tamdiu et tam perseveranter edita. Nos enim, quod ad 
Nos attinet, cum usurpare jure possimus Regii Vatis verba ,jncolatus meus prolongatus 
est^, vestrarum deprecationum ope jam ad hoc indigemus, ut virtutem, fiduciamque asse- 
quamur reddendi animam Nostram Pastorum Principi, in cujus sinu est refrigerium ma- 
lorum turbulentae hujus et aerumnosae vitae et beatus portus aeternae tranquillitatis ac 
pacis. 

Ut autem ad majorem Dei gloriam proficiat quod Pontificatus Nostri beneficiis de Ejus 
largitate accessit, spiritualium gratiarum thesaurum hae occasione reserantes, Vobis, Ve- 
nerabiles Fratres, potestatem facimus ut in vestra quisque Dioecesi, die decimosexto aut 
vigesimoprimo hujus mensis aut alio ad vestrum arbitrium eligendo Benedictionem Papa- 
lem. cum applicatione plenariae indulgentiae in forma Ecclesiae consueta auctoritate Nostra 
Apostolica impertire possitis et valeatis. 

Spirituali autem Fidelium utilitati consulere cupientes, tenore praesentium in Domino 
concedimus, ut omnes Christifideles tum saeculares quam regulares utriusque sexus, quo- 
cumque in loco cujusque vestrum Dioecesis existant, qui sacramentali confessione expiati et 
sacra communione refecti pias ad Deum preces pro Christianorum Principum concordia, 
haeresum extirpatione et sanctae Matris Ecclesiae exaltatione effuderint, eo die, quem Vos 
ad praedictam Benedictionem largiendam ex auctoritate Nostra designaveritis aut elegeritis, 
vel, in Dioecesibus ubi Sedes Cathedralis vacet, Vicarii Capitulares pro tempore existentes 
elegerint et designaverint, omnium peccatorum suorum plenariam indulgentiam consequi 
possint ac voleant. Minime dubitamus quin hac occasione populus christianus efficacius 
excitetur ad orandum, atque ita multiplicatis precibus eam misericordiam suscipere merea- 
mur, quam tot praesentium malorum adspectus Nos segniter implorare non sinit. 

Vobis interim, Venerabiles Fratres, constantiam, caelestem spem, et solamen omne a 
Deo omnipotenti adprecamur, quorum auspicem et praecipuae Nostrae benevolentiae testem 
esse volumus Apostolicam Benedictionem, quam Vobis Cleroque et populo unicuique Vestrum 
concredito plena cordis Nostri exuberantia impertimus. 

Datum Romae apud S. Petrum die quarto Junii Sanctissimae Trinitati sacro, Anno 

Pontificatus Nostri anno vicesimoquinto, 


PIUS PP. IX. 

Communicando Vobiscum Venerabiles Fratres! hanc Epistolam Encycliceam Summi 
Pontificis, ordinamus; ut singuli Rectores Ecclesiarum mox ac Litterarum harum notitiam 
ceperint, Dominica vel die Festivo sequente populum fidelem de, tenore earundem ex am- 
bone instruant et Benedictionem Papalem cum indulgentiis plenariis, servatis nimirum 


conditionibus ibidem expressis annuncient. 
Ab Ordinariatu Episcopali die 16. Junii 1871. 


Nr. 111. pr. 


Precatiunculae commendantur. 


Felici casu incidimus his diebus in quaspiam precandi formulas praesenti rerum 
statui per quam ad commodatas, et a SS. D. N. P. Pio IX. indulgentiis ditatas. Hae 
precandi Formulae valde Nobis arriserunt, et sperantes, fore, ut et Vobis arrideant, com- 
municamus Vobis easdem in sequentibus. 


PIUS PP. xx. 


Universis Christifidelibus praesentes Litteras inspecturis salutem et apostolicam benedictionem. 
In tot, tantisque rerum asperitatibus atque angustiis temporum, quibus Nos, Eccle- 
siamque suam Deus versari permittit, ut tentatione probati vitae coronam promereri va- 

leamus, quidam ex fidelibus, memores quod, dum Petrus servaretur in carcere, oratio fiebat 
sine intermissione ab Ecclesia ad Deum pro eo, deferendam Nobis quamdam precationum 
formulam curaverunt, cujus initium: O divinum atque amantissimum Cor Domini nostri 
Jesu Christi, unde Catholica Ecclesia vitam traxit: ut ea utentes ipsi, aliique, quibus ad- 
hibendam proposuerint, a Patre misericordiarum, qui neminem in se sperantem nimium 
affligi sinit, Nobis et christiano populo indulgentiam, libertatem veram ac stabilem pacem 
impetrare contendant; iidemque humiliter expetiverunt, ut omnibus, qui memoratas precationes 
ex allata Nobis formula recitarent, spirituales gratias largiri dignaremur. 

Nos ad augendam fidelium religionem et animarum salutem coelestibus Ecclesiae 
thesauris pia caritate intenti, hujusmodi votis lubendi animo annuendum censuimus. 

Itaque de Omnipotentis Dei misericordia ae BB, Petri et Pauli Apostolorum ejus 
auctoritate confisi, omnibus et singulis utriusque sexus Christifidelibus, qui corde saltem 
contriti precationes supradictas ex formula Nobis exhibita, cujus exemplar in tabulario 
Secretariae Nostrae Brevium asservari jussimus, quolibet die devote recitaverint, centum 
dies de injunctis eis, seu alias quomodolibet debitis poenitentiis in forma Ecclesiae consueta 
relaxamus. Quae omnes et singulae indulgentiae, peccatorum remissiones ac poenitentiarum 
relaxationes ut etiam animabus Christifidelibus, quae Deo in caritate conjunctae ab hac 
luce migraverint, per modum suffragii applicari possint, misericorditer in Domino imper- 
timur. Praesentibus, hoc rerum statu durante, valituris. 

Volumus autem, ut praesentium Litterarum transsumptis seu exemplis, etiam impres- 
sis, manu alicujus notarii publiei subscriptis et sigillo personae in ecclesiastica dignitate 
constitutae munitis, eadem prorsus fides adhibeatur, quae adhiberetur ipsis praesentibus, 
si forent exhibitae vel ostensae. Praecipimus autem. ut praesentium Litterarum (quod nisi 
fiat, nullas easdem esse volumus) exemplar ad Secretariam Congregationis Indulgentiis Sa- 
crisque Reliquiis praepositae deferatur, juxta Decretum ab eadem Congregatione sub die 
19. Januarii 1756 latum et e s. mem. Benedicto Papa XIV. Praedecessore Nostro die 
28. dicti mensis adprobatum. 

Datum Romae apud S. Petrum sub annulo piscatoris die 29. Novembris 1870. 
Pontificatus Nostri Anno Vicesimoquinto. 

Loco f Signi. N. Card. Paracciani Clarelli. 

Praesentes Litterae Apostolicae in forma Brevis sub dat. 29, Novembris 1870. ex- 
hibitae sunt in Secretaria S. Congregationis Indulgentiarum die 3. Decembris 1870 ad 
formam Decretorum etc, In quorum fidem etc. 

Dominicus Sarra, S. I. C. Substitutus. 


Preces in hoc Brevi apostolico indigitatae sequentis sunt seroris. 


O divinum atque amantissimum Cor Domini nostri Jesu Christi, unde catholica Ec- 
clesia vitam traxit, en coram te humiles ac fidentes filios, qui, vehementiori quo possunt 
animi affectu, pro augusto ejus capite, suoque patre, Summo Pontifice, tibi preces fundunt 
Quaesumus Domine pro tua clementia, ut eum tua dulcedine recrees, tua virtute confirmes 

ac tuearis, quo plenum referat de hostibus suis triumphum, qui justitiae pariter ac veritati 
adversantur. Pater Ave et Gloria Patri. 

Virgo immaculata, Maria Dei Genitrix, audi preces humilitate ac fiducia subnixas, 
quas tibi pro Summo Pontifice, Jesu Christi Vicario, deferimus. Eja Mater, per illud splen- 
didissimum gloriae decus, quo coronam capitis tui cumulavit, quum te in conceptu primi- 
geniae labis expertem solemniter definivit, tu ei esto solatium inter amaritudines, quas ab 
ingratis filiis patitur; in diebus doloris ac tentationis eum protege, eique impetra ab uni- 
genito Filio tuo, ut plenam Ecclesiae suae victoriam adhue viator in terris laetus adspiciat. 
Regina sine labe originali concepta, ora pro nobis. Ave Maria (dieitur ter.) 

Sancte Michael Archangele, invicte dux militiae coelestis, tuque Joseph, purissime 
sponse Mariae Virginis, pater putative Jesu Christi, ac Ecclesiae catholieae patrone, vosque 
etiam, gloriosi principes terrae, sancti Apostoli Petre et Paule, intercedite pro nobis ad 
Dominum, ut ad gloriam suam et Ecclesiae, et ad consolationem fidelium toto orbe catho- 
lico diffusorum, emittat e coelis iterum Angelum suum, qui Jesu Christi Vicarium eripiat 
e manibus inimicorum suorum, ut munus supremi atque infallibilis magisterii vera exerceat 
libertate. Pater, Ave et Gloria Patri. 

Ut inimicos sanctae Ecclesiae humiliare digneris. 

Te rogamus, audi nos. — Pater, Ave et gloria Patri. 

Ut Ecclesiam tuam sanctam regere et gubernare digneris. 

Te rogamus, audi nos. — Pater, Ave et Gloria Patri. 

Ut Dominum apostolicum et omnes ecclesiasticos ordines in sancta religione con- 
servare digneris. 

Te rogamus, audi nos. — Pater, Ave et gloria Patri. 

V. Oremus pro Pontifice nostro Pio. 

R. Dominus conservet eum, et vivificet eum, et beatum faciat eum in terra, et non 
tradat eum in manu inimicorum ejus. 

Oremus. Omnipotens sempiterne Deus, miserere famulo tuo Pontifici nostro Pio, et 
dirige eum secundum tuam clementiam in viam salutis aeternae, ut te donante tibi pla- 
cita cupiat, et tota virtute perficiat. Per Christum Dominum nostrum. Amen. 


Oratio pro impelrando auxilio in tribulatione. 


Decretum Congregationis SS. Indulgentiarum. 


Sanctissimus Dominus noster Pius PP. IX. in audientia habita ab infrascripto Card. 
Praefecto S. Congregationis Indulgentiis Sacrisque Reliquiis praepositae die 6. Octobris 
1870 benigne indulsit, ut omnes utriusque sexus Christifideles, qui corde saltem contrito 
orationem Clementissime Jesu salus etc. devote recitaverint, indulgentiam centum dierum 

semel in die lucrentur. Praesenti in perpetuum valituro absque ulla Brevis expeditione. 
Contrariis quibuscumque non obstantibus. 

Datum Romae ex Secretaria ejusdem S. Congregationis die 6, Octobris 1870, 

A. Card. Bizzari, Praefectus. 
Dominicus Sarra, Substitutus. 

Clementissime Jesu, salus, vita, resurectio nostra tu solus es. Te ergo quaesumus, 
ne derelinquas nos in angustiis et perturbationibus nostris, sed per agoniam Cordis tui 
sanctissimi, et per dolores Matris tuae immaculatae, tuis famulis subveni, quos pretioso 
sanguine redemisti. 

Ut animi alacriter his precatiunculis, quia iisdem et voluntati SS. Patris Nostri ob- 
secundabimus, qui praecipue orationem pro se et Ecclesia a nobis exigit, et indulgentiis 
pro iisdem ditabimur. —— 

A Praes, Cons. Eppalis Tartioviae die 1. Junii 1871. 


Nr. 1912. 
€OLLECT A. 


Sandeciae constituit se consortium ad sublevandam pauperem studiosam juventutem 
tum gymnasialem, tum subrealem, et habet in votis, ut quam plurimi huic consociationi 
sese adjungerent. 4 floreni v. a. annuatim solvendi ab ingressuris hane consociationem 
exiguntur. Qui ergo 4 florenos v. a., vel aliud quid quotae huic aequivalens, in libris usui 
futuris, in. vestibus, vel victualibus, annuatim conferre se velle declarat, fit membrum 
hujus consociationis. 

Consortium istud interpellavit Nos, quatenus opus hoe salutare in dioecesi nostra 
publicaremus, et ad adjungendam se huie consociationi Ven. Clerum: Nostrum, et alios be- 
ne se habentes adhortaremur, cui desiderio per praesentes satisfacimus. 

Tarnoviae die 1. Junii 1871. 


Nr. 1925. 
COLLECTA. 


Romano-catholica communitas Fogaras in Transylvania peroptat, scholam pro juven- 
tute sua aedificare, et quidem propter ea, quod propriam scholam non habens, proles suas 
in scholam acatholicorum, imo et judaeorum mittere cogatur, ubi misere pervertuntur. 
Sed pecuniarias facultates ad opus hoc salutare feliciter perficiendum sufficientes non ha- 
bens, confugit communitas ista ad Episcopos Austriae cum prece, quatenus benevolam 
collectam in suis dioecesibus pro' ipsa inviarent. 

Petitioni huic satisfacere cupientes, appellamus et hoc in obtutu ad semper paratum 
cor vestrum, Fratres clarissimi! succurrendi miseris, ubi id fieri potest, quatenus in paro- 
chiis vestris quantamcumque collectam pro his supplicibus instituere dignaremini. 

Opus hoc facillimum exercitu; ecce! si in qualibet parochia saltem centum personae 
per unum cruciferum offerrent, jam esset unus florenus; si centum parochiae id praestarent, 
essent centum floreni; unus crucifer certe exigua est oblatio, et tamen tanta summa colligeretur. 

Faciatis ita, et Deus misericors benedicet conatui vestro. 


Tarnoviae die 1. Junii 1871. 


Nr. 1924. 


Ostrzega sig Wielebne Duchowieństwo przed nadużyciem nieprawnéj kwesty na rzecz 
pp. Wizytek krakowskich, jak Nam o tóm donosi Najprzewielebniejszy Konzystorz jeneralny 
dyecezyi krakowskićj jak poniżćj. 

Konzystorz Jeneralny dyecezyi Krakowskićj w Krakowie. 
Dnia 24. Maja 1871. — Nr. 779. 


Jakaś kobiéta udając Wizytke, trudni się, jak Przełożona Zgromadzenia P. Wizytek 
tutejszemu Konzystorzowi doniosła, kwestowaniem jałmużny, jakoby na rzecz klasztoru P. 
Wizytek w Krakowie. 

Nadużycie to publicznego zaufania tóm jest widoczniejsze, iż kwestowanie wcale nie 
zgadza się z regułą i instytucyą zakonu P. Wizytek. 

Konzystorz przeto zawiadomiwszy w téj dyecezyi Duchowieństwo parafialne o tóm 
nadużyciu, uprasza o zarządzenie również w tamtejszćj dyecezyi zapobiegawczych środków. 


Gałecki, w. r. X. Russek, kanclerz w. r. 


Z Konzystorza Biskupiego, Tarnów 11. Czerwca 1872. 


E Consistorio Episcopali, 


Tarnoviae die 24. Junii 18741. 


JOSEPHUS ALOJSIUS, Cyprianus Netuschill, 


Episcopus Tarnoviensis. Cancellarius. 


Tarnoviae, 1871. Typis A. Rusinowski, Typographi ad honores Episcopalis, Impensis Consistorii. 


